**עמוס אֵטִינְגֶר** (15 בספטמבר 1937 – 6 בדצמבר 2023) היה משורר, פזמונאי, תסריטאי, מראיין ומגיש רדיו וטלוויזיה ישראלי. הוא נודע בזכות תוכנית הטלוויזיה "חיים שכאלה" ובעבודתו כפזמונאי. זוכה פרס אקו"ם על מפעל חיים (2009).

ביוגרפיה
--------

נולד בתל אביב וגדל ברמת גן, בנם של יוסף ורבקה אטינגר. אביו נמנה עם מקימי תחנת הכוח של חברת החשמל בנהריים. בנעוריו היה חניך בקן השומר הצעיר ברמת גן. למד בתיכון קלעי בגבעתיים והיה שחיין בנעוריו.

בצבא שירת בלהקת פיקוד המרכז לצד אילי גורליצקי, שייקה לוי, עודד קוטלר ועודד תאומי.

קריירה
------

### ברדיו

בשנת 1959 התקבל בעזרתה של רבקה מיכאלי לעבודה בקול ישראל.

### בטלוויזיה- מגיש התוכנית "אלה הם חייך"

בשנת 1966 החל להגיש את התוכנית "אלה הם חייך" על פי מודל בריטי. בהמשך עברה התוכנית לטלוויזיה הישראלית בשם "חיים שכאלה". בתוכנית זו אירח עשרות אישים ביניהם: עזר ויצמן, גולדה מאיר, יעקב חודורוב ועוד, וכן את הדודאים ותזמורת צה"ל. המשפט בתוכנית שהפך למטבע לשון היה: "מה אומר לך הקול הבא?", שאלה שהיה נשאל אורח התוכנית, והיה עליו לזהות לפי הקול את מי יזמין אטינגר לשולחן התוכנית. במשך 30 שנה שודרו בטלוויזיה 80 תוכניות של "חיים שכאלה". בשנת 2000 שודרה התוכנית האחרונה בה התארח העיתונאי שייקה בן פורת.

בשנת 2002 פרש לגמלאות מרשות השידור.

### פזמונאי ומשורר

אטינגר כתב שירים רבים בזמר העברי. בין המוכרים: "טיול לילי" (הדודאים), "כבר אחרי חצות" (אילן ואילנית), "נערה ושמה כנרת" (גאולה גיל), "יש מקום" (יהורם גאון) ו"יפו" למחזמר "קזבלן", שלושתם ללחן של דובי זלצר, המנון חטיבת גולני "גולני שלי" ו"המנון גבעתי" (אפי נצר), "ברח המלך" ללחן של יוסף הדר, הפזמון "המורה לזמרה" (מאיר הרניק) שבו כיכבה יונה עטרי, "אם רק תבואי בחמש" (יוחנן זראי), "אמא אמא" (משה וילנסקי) ו"כשאור דולק בחלונך" (סשה ארגוב).

בין ספריו, ספרי השירה "רבע לפני חצות", "רבע אחרי המלחמה", "רבע לפנות בוקר" ו"רבע לפני הגיוס".

בנוסף כתב מותחן ופרסומות, כמו הפרסומת עם יורם ארבל לנקה 7, ופרסומת לעלית.

פרסים
-----

* 1983 זכה בפרס זיו לעיתונות טלוויזיה מטעם צדק-מדות-מוסר.
* 2009 זכה בפרס אקו"ם על מפעל חיים בתחום הזמר העברי למחבר.

חיים אישיים
-----------

אטינגר היה נשוי במשך 30 שנה לעיתונאית תמר אבידר, שהייתה מבוגרת ממנו ב-7 שנים. בנו מנישואים אלה הוא הקומיקאי אבי אטינגר.

לאחר גירושיו מאבידר נישא בשנית לשריל, אמריקאית הצעירה ממנו ב-15 שנים, והתגרש ממנה לאחר כ-4 שנים.

בשנת 2004 נישא בשלישית לזמרת אוקראינית בשם לנה (ילנה), הצעירה ממנו ב-45 שנים. השניים נפגשו במסעדה בעיירת הנופש ירמצ'ה שבקרפטים, שם ראה אותה שרה בעברית את אחד משיריו. לנה הייתה במקהלת הנוער של קייב.

אטינגר נפטר ב-6 בדצמבר 2023, בגיל 86.

קישורים חיצוניים
----------------

ויקישיתוף מדיה וקבצים בנושא **עמוס אטינגר** בוויקישיתוף

* עמוס אטינגר, במיזם "אישים" לתיעוד היצירה הישראלית
* עמוס אטינגר, בתוך: שמעון לב-ארי, "מדריך 100 שנה לתיאטרון העברי", באתר החוג לתיאטרון של אוניברסיטת תל אביב
* עמוס אטינגר, באתר שירונט
* עמוס אטינגר, באתר MusicBrainz (באנגלית)
* עמוס אטינגר, באתר Discogs (באנגלית)
* עמוס אטינגר, דף שער בספרייה הלאומית
* עמוס אטינגר, באתר MOOMA (בארכיון האינטרנט)
* עמוס אטינגר, בלקסיקון הספרות העברית החדשה

* עמוס אטינגר, ב"לקסיקון הקשרים לספרות ישראלית"
* רון קסלר, הצד השני של המטבע: לעמוס אטינגר יש תוכניות גדולות, באתר nrg‏, 22 במרץ 2011
* אלקנה שור, מר "חיים שכאלה" לא מתבייש בגיל של אשתו, באתר nrg‏, 1 באוקטובר 2012
* מתן חרמוני, מדור חדש: מה אומר לכם הקול הבא?, באתר הארץ, 23 בינואר 2013
* יעקב לויתם, החיים הטובים, באתר ישראל היום, 1 באפריל 2015
* אהבות שכאלה - מופע מחווה לעמוס אטינגר, 2015, בערוץ היוטיוב של רשות השידור
* רפי רשף בתכנית ראיונות אחד על אחד עם עמוס אטינגר, אינטימי: "כואב לי על רשות השידור" , באתר nana10‏, 25 בפברואר 2017
* סרטונים עמוס אטינגר, הפרויקט של מפעל הפיס לתיעוד יוצרים במוזיקה הישראלית עם יואב קוטנר, דצמבר 2016
* אתר למנויים בלבד עופר אדרת, עמוס אטינגר, מגיש תוכנית הטלוויזיה המיתולוגית "חיים שכאלה", מת בגיל 86, באתר הארץ, 6 בדצמבר 2023

הערות שוליים
------------

1. 1 2  יואב בירנברג, "אמן בנשמתו, איש מלא חיים ותרבות": עמוס אטינגר הובא למנוחות, באתר ynet, 7 בדצמבר 2023
2. ↑  פרס "זיו" ל-4 עיתונאים, דבר, 27 באפריל 1983
3. ↑  מי שבא בא - "פרס זיו" שחילק הנשיא יצחק נבון, מעריב, 13 במאי 1983
4. ↑  אלקנה שור, מר חיים שכאלה לא מתבייש בגיל של אשתו, באתר nrg‏, 1 באוקטובר 2012
5. ↑  אלון פרוכטר דורית אסרף מזרחי כרמלה מנשה, המגיש והפזמונאי עמוס אטינגר הלך לעולמו בגיל 86, באתר כאן – תאגיד השידור הישראלי, 6 בדצמבר 2023

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007299233605171
* BnF: cb16167377h (data)
* ISNI: 0000 0000 7327 736X
* LCCN: n88282338
* MusicBrainz: e3956ec8-bee8-4f39-af0f-b75f93e950c7
* SUDOC: 265222109
* VIAF: 25018568
* WorldCat: lccn-n88282338

 |